b'\n_START_ARTICLE_\nAnarkismo\n_START_PARAGRAPH_\nAng anarkismo ay isang teoriya o panukalang nagsasabing masama ang lahat ng pamahalaan. Tinatawag na mga anarkista ang taong naniniwala sa o nagtataguyod ng anarkismo.\n_START_SECTION_\nEtimolohiya\n_START_PARAGRAPH_\nNagmula ang salitang anarkismo mula sa Griyegong anarchia o anarkiya, na nangagahulugang "walang namumuno".\n_START_SECTION_\nMga anarkista\n_START_PARAGRAPH_\nMaraming matatawag na mga taong anarkista. Maaari silang mga pasipista, terorista, indibiduwalista, mga naniniwala sa komyunal na pamumuhay, rebolusyonaryo, o mga naniniwala sa mabilisang pagbabago. Bagaman marami sila, mayroon silang iisang pinaniniwalaan at sinasang-ayunan: na masisisi ang pamahalaan sa lahat ng mga kamaliang nagaganap sa lipunan ng tao, kasama na ang pagsisi sa mga batas at autoridad.'